
Parlamentul României

Camera Deputaţilor

Comisia pentru apărare, ordine                                                                       Bucureşti, 14.11.2006                                                                                                           
publică şi siguranţă naţională                                                                          Pl. x. 775/2006                                                                                                                    
Nr.32/690/2006
RAPORT

asupra propunerii legislative de modificare a Legii nr.60/1991 publicată în Monitorul Oficial, Partea I, nr.888/2004 privind organizarea şi desfăşurarea adunărilor publice
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură obişnuită, cu propunerea legislativă de modificare a Legii nr.60/1991 publicată în Monitorul Oficial, Partea I, nr.888/2004 privind organizarea şi desfăşurarea adunărilor publice, trimisă cu adresa nr. Pl.x. 775 din 23 octombrie 2006 şi înregistrată cu nr.32/690 din 24.10.2006.


Consiliul Legislativ, cu nr. 558/18.04.2006, a avizat favorabil propunerea legislativă, cu observaţii şi propuneri.

Guvernul, prin punctul său de vedere trimis cu adresa nr. 1521 din 10.05.2006 nu susţine adoptarea acestei propuneri legislative.


Comisia juridică, de disciplină şi imunităţi a avizat negativ această propunere legislativă, conform avizului nr. Plx-775 din 31.10.2006.


Comisia pentru administraţie publică, amenajarea teritoriului şi echilibru ecologic, cu avizul nr. 26/1230 a avizat negativ această iniţiativă legislativă.


Comisia pentru drepturile omului, culte şi problemele minorităţilor naţionale cu avizul  nr.Pl.x 775 din 01.11.2006 a avizat negativ propunerea legislativă.
Iniţiativa legislativă are ca obiect de reglementare modificarea Legii nr.60/1991 în sensul interzicerii adunărilor publice prin care se urmăreşte propagarea ideilor vizând autonomia teritorială pe criterii etnice şi se aduc atingeri siguranţei naţionale.
2. Propunerea legislativă face parte din categoria legilor organice, potrivit prevederilor art. 73 din Constituţia României, republicată.
3. La lucrările Comisiei au fost prezenţi 20 deputaţi din totalul de 24 de membri. 

    Raportul Comisiei a fost adoptat cu 13 voturi pentru şi 4 împotrivă din totalul voturilor exprimate de deputaţii prezenţi în sală în momentul votului.
4. Potrivit prevederilor art. 75 alin. (1) din Constituţia României, republicată, şi ale         art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii, în şedinţa din 14 noiembrie 2006, Comisia propune Plenului Camerei Deputaţilor respingerea propunerii legislative. 
Vicepreşedinte, 

Marian Săniuţă 

Către

BIROUL PERMANENT AL

CAMEREI DEPUTAŢILOR


Vă înaintăm, alăturat, RAPORTUL asupra propunerii legislative de modificare a Legii nr.60/1991 publicată în Monitorul Oficial, Partea I, nr.888/2004 privind organizarea şi desfăşurarea adunărilor publice, trimisă cu adresa nr. Pl.x. 775 din 23 octombrie 2006 şi înregistrată cu nr.32/690 din 24.10.2006.


În raport de obiectul şi conţinutul său, propunerea legislativă face parte din categoria legilor organice.
Vicepreşedinte, 

Marian Săniuţă 
1

